Ǹtí émēn ńnye ǎ yi yə́gələ bɔ́n bóē bə́sə, a yə́gələ bɔ́ mvɔ̄í. 14Wayi sum ndá dzoe á sósōó ā yōb. Tə́bə́gə̄ hḿ óyǎb ai m̀bɔán ábé, amú wǎyǐ kig badə́ mbāda, məsis məziŋ mâyǐ kīg fə̄ wa badə́ súbū babi. 15Ngə́ bâsɔg wa, sə̌ kig éyə̄ lásɔ́ ábə ma ! É mod ǎ yi wa sɔg, a yi ku á sí ósū wóe. 16Yénə́ ! Mǎ mə̄ ngákom ǹlwí, ényɔ̄ ā vúndū ndóan á mâg, a ngákom ekpəlé bítá étēde. Dá mǎ fə mə ngákom ǹtsam nə́ á man byá ndáman. 17Ékpə̄lé ésə̄ bə́ ngālwí nə́ bálūman ai wa, tɔ dzyá yâyǐ kig dɔ, óyə́m ósə̄ wáyi wa sɔ́man á ndá mədzó, wayi wá sáma, elíg bítúgā bí Ńtondôbə dzílī, məkunuŋǎ yā māvə́ bɔ̄ málā. Ǹtondôbə énye a kɔ́bɔ̄ nálā.